**PAKALPOJUMA LĪGUMS**

**Būvprojekta “Ēkas Kr.Barona ielā 50 pārbūve un teritorijas labiekārtošana” izstrāde un autoruzraudzība**

Jelgavā 2016. gada 28.jūlijs

**Jelgavas pilsētas dome,** reģistrācijas Nr. 90000042516, juridiskā adrese Lielā iela 11, Jelgava, LV-3001, pašvaldības izpilddirektora p.i. Ineses Meijas personā, kura rīkojas saskaņā ar Jelgavas pilsētas domes priekšsēdētāja 2014. gada 7.janvāra rīkojumu Nr. 1-rp "Par amata pienākumu pildīšanu” un kura rīkojas saskaņā ar Jelgavas pilsētas pašvaldības nolikumu (turpmāk – Pasūtītājs), no vienas puses, un

**Sabiedrība ar ierobežotu atbildību “Livlad Group”**, vienotais reģistrācijas numurs 40103754794, adrese Baznīcas iela 31-8, Rīga, LV-1010, (turpmāk – Izpildītājs), valdes locekļa Renāra Krūgaļauža personā, kurš darbojas uz statūtu pamata no otras puses, katra atsevišķi un abas kopā sauktas Puses,

saskaņā ar Jelgavas pilsētas domes administrācijas organizētā iepirkuma „Būvprojekta “Ēkas Kr.Barona ielā 50 pārbūve un teritorijas labiekārtošana” izstrāde un autoruzraudzība”, identifikācijas Nr.JPD2016/83/MI (turpmāk - iepirkums) rezultātiem un iepirkumu komisijas 2016.gada 19.jūlija lēmumu, Izpildītāja iesniegto piedāvājumu iepirkumam, noslēdz šo līgumu (turpmāk – Līgums):

1. **Līguma priekšmets**

Pasūtītājs pasūta, un Izpildītājs apņemas veikt ēkas Kr.Barona ielā 50, Jelgavā (kadastra Nr. 09000040446) pārbūves un pieguļošās teritorijas (kadastra Nr. 09000040504) labiekārtošanas būvprojekta “Ēkas Kr.Barona ielā 50 pārbūve un teritorijas labiekārtošana” (turpmāk – Būvprojekts) izstrādi un autoruzraudzību (turpmāk viss kopā – Pakalpojums) saskaņā ar Līgumu, Līguma Tehnisko specifikāciju (1.pielikums), Izpildītāja iesniegto Piedāvājumu iepirkumam (2.pielikums) un atbilstoši Būvniecības likumam, Vispārīgajiem būvnoteikumiem un citiem spēkā esošajiem Latvijas Republikas normatīvajiem aktiem.

1. Līgumcena
	1. Par Pakalpojuma veikšanu Pasūtītājs samaksā Izpildītājam 23 595.00 euro (divdesmit trīs tūkstoši pieci simti deviņdesmit pieci euro un 00 centi), kas sastāv no samaksas par Pakalpojuma izpildi 19 500.00 euro (deviņpadsmit tūlkstoši pieci simti euro un 00 centi) un pievienotās vērtības nodokļa 21% (divdesmit viens procents) 4 095.00 euro (četri tūkstoši deviņdesmit pieci euro un 00 centi) (turpmāk – Līgumcena).
	2. Līgumcena par Pakalpojuma izpildi iekļauj:
		1. Maksu par Būvprojekta izstrādi 20 570.00 euro (divdesmit tūkstoši pieci simti septiņdesmit euro un 00 centi), tajā skaitā pievienotās vērtības nodoklis 21% (divdesmit viens procents) 3 570.00 euro (trīs tūkstoši pieci simti septiņdesmit euro un 00 centi).
		2. Maksu par autoruzraudzību objektam “Ēkas Kr.Barona ielā 50 pārbūve un teritorijas labiekārtošana” 3 025.00 euro (trīs tūkstoši divdesmit pieci euro un 00 centi), tajā skaitā pievienotās vērtības nodoklis 21% (divdesmit viens procents) 525.00 euro (pieci simti divdesmit pieci euro un 00 centi).
2. Pakalpojuma **izpilde un pušu sadarbība**
	1. Būvprojekta izstrādes gaitā Izpildītājs:
		1. Nodrošina objekta arhitektoniski mākslinieciskās izpētes veikšanu.
		2. Ēkas tehniskā stāvokļa novērtēšanai veic ēkas Kr.Barona ielā 50 tehnisko apsekošanu saskaņā ar LBN 405-15 „Būvju tehniskā apsekošana”.
		3. Ēkas Kr. Barona ielā 50 tehniskās stāvokļa un iekštelpu apsekošanu veic kopā ar Pasūtītāja nozīmētu pārstāvi.
		4. Sadarbībā ar Pasūtītāju izstrādā un precizē telpu izmantošanas programmu.
		5. Izstrādā ēkas pārbūves darbu veikšanas organizācijas projektu, ietverot nepieciešamo demontāžas darbu veikšanas kārtību.
		6. Izstrādā teritorijas labiekārtošanas plānu, paredzot pašvaldības īpašumā esošā iekškvartāla teritorijas sakārtošanu.
		7. Projektētos risinājumus darba gaitā saskaņo ar Pasūtītāju, Būvvaldi un LR Valsts kultūras pieminekļu aizsardzības inspekciju (VKPAI).
		8. Būvprojektā “Ēkas Kr. Barona ielā 50 pārbūve un teritorijas labiekārtošana” paredz tehnisko risinājumu ēkas Kr.Barona ielā 50 savienošanai ar ēku Vecpilsētas ielā 14 (kadastra Nr. 09000040439001), veidojot kopīgu pāreju no vienas ēkas uz otru, veidojot abas ēkas publiski pieejamas Zemgales restauratoru centra apmeklētājiem.
		9. Atbild uz Pasūtītāja uzdotajiem jautājumiem un labo kļūdas un trūkumus iesniegtajā dokumentācijā.
		10. Pēc Pasūtītāja rakstiska pieprasījuma un Pasūtītāja noteiktā laikā un vietā veic Būvprojekta prezentāciju jebkurā tā izstrādes stadijā.
		11. Par apstākļiem, kas var ietekmēt Pakalpojuma kvalitāti, termiņus vai līgumcenu, nekavējoties, bet ne vēlāk kā 7 (septiņu) dienu laikā, no brīža kad tas uzzināja, brīdina Projekta vadītāju.
		12. Bez papildus atlīdzības, pēc Pasūtītāja pieprasījuma veic Būvprojekta izmaiņas, ja būvdarbu gaitā Būvprojektā konstatētas neatbilstības. Iepriekšminēto Būvprojekta izmaiņu izpildes termiņu nosaka Pasūtītājs, ar nosacījumu, ka termiņš ir no 2 (divām) darba dienām līdz 10 (desmit) darba dienām.
	2. Izstrādāto Būvprojektu Izpildītājs saskaņo ar Pasūtītāju un visām ieinteresētajām personām (komunikāciju īpašniekiem vai turētājiem, kuri snieguši tehniskos nosacījumus, VKPAI u.c. ieinteresētajām personām).
	3. Pasūtītājs un Izpildītājs rīko kopīgas vadības apspriedes, kurās izskata problēmas un risinājumus.
	4. Ja Pasūtītājs Būvprojektā nekonstatē neatbilstības, tad tas nodod to ekspertīzes veikšanai. Ja Pasūtītājs konstatē Būvprojektā neatbilstības, tad Būvprojekts tiek atgriezts Izpildītājam neatbilstību labošanai.
	5. Pasūtītājs apņemas veikt Būvprojekta ekspertīzi 20 (divdesmit) darba dienu laikā pēc pozitīva lēmuma pieņemšanas par Būvprojekta nodošanu ekspertīzei. Par lēmuma pieņemšanu Pasūtītājs rakstiski informē Izpildītāju.
	6. Ja tiek saņemts negatīvs ekspertīzes atzinums, tad Izpildītājs apņemas ekspertīzē konstatētās neatbilstības novērst un ar pavadvēstuli iesniegt projektu Pasūtītājam atkārtotai ekspertīzes atzinuma saņemšanai. Izpildītājam jānovērš Būvprojekta ekspertīzē konstatētās neatbilstības līdz brīdim, kamēr tiek saņemts pozitīvs ekspertīzes atzinums.
	7. Ja tiek saņemts pozitīvs ekspertīzes atzinums un Izpildītājs ir novērsis ekspertīzē konstatētās neatbilstības, Pasūtītājs saskaņo Būvprojektu un iesniedz Izpildītājam Būvprojektu atzinuma par projektēšanas nosacījumu izpildi saņemšanai.
	8. Izpildītājs sedz izmaksas, kas rodas Pasūtītājam atkārtotas ekspertīzes gadījumā, atbilstoši Pasūtītāja iesniegtam rēķinam, ja tiek konstatēta Izpildītāja vaina negatīvas ekspertīzes atzinuma pieņemšanai.
	9. Pasūtītāja vai ekspertīzē konstatēto Būvprojekta neatbilstību labošanai patērētais laiks nevar būt par pamatu Līguma 5.2.punktā minētā termiņa pagarināšanai.
	10. Būvprojekts tiek pieņemts ar pieņemšanas-nodošanas aktu, ko paraksta abas Puses 5 (piecu) darba dienu laikā pēc Būvprojekta iesniegšanas, Puses paraksta nodošanas – pieņemšanas aktu vai šajā laikā iesniedz savus pamatotus rakstiskus iebildumus.
	11. Izpildītājam, veicot autoruzraudzību, pie konstrukciju atsegšanas, jāveic nepieciešamie izpētes darbi, tai skaitā instrumentālā inženiertehniskā izpēte konstrukciju riska zonā un autoruzraudzības laikā jāsniedz nepieciešamie risinājumi. Gadījumā, ja būvuzņēmējam nepieciešami papildus rasējumi, Izpildītājs tos izsniedz bez papildus samaksas.
3. **Izpildītāja personāls**
	1. Pakalpojuma veikšanai Izpildītājs piesaista savā Piedāvājumā iepirkumam minēto personālu. Personāla maiņa Izpildītājam jāsaskaņo ar Pasūtītāju. Piedāvātā personāla kvalifikācijai  jābūt tādai pašai vai labākai, nekā nomaināmajam personālam.
	2. Izpildītājam ir jānomaina ikviens no Līguma izpildē iesaistītā (piedāvājumā minētā vai nomainītā) personāla, ja to pieprasa Pasūtītājs un pamato ar kādu no šādiem iemesliem:
		1. Atkārtota pavirša savu pienākumu pildīšana;
		2. Nekompetence vai nolaidība;
		3. Līgumā noteikto saistību vai pienākumu nepildīšana.
4. **Termiņi**
	1. Līgums stājas spēkā ar tā abpusēju parakstīšanas brīdi un Līguma attiecības atzīstamas par pabeigtām tikai pēc tam, kad Puses ir pilnībā izpildījušas savstarpējās saistības, kas izriet no Līguma noteikumiem.
	2. Izpildītājs iesniedz Pasūtītājam izstrādātu un Būvvaldē akceptētu Būvprojektu ne vēlāk kā **līdz 2016.gada 20.decembrim.**
	3. Būvprojekta izstrādi Izpildītājs veic 2 (divos) posmos:
		1. **1. (pirmo) posmu Izpildītājs veic 2 (divu) mēnešu** laikā no Līguma noslēgšanas dienas. Izpildītājs iesniedz Pasūtītājam dokumentāciju būvatļaujas pieprasīšanai saskaņā ar Ministru kabineta noteikumiem Nr.529 “Ēku būvnoteikumi”.
		2. **2. (otro) posmu Izpildītājs veic 5 (piecu) mēnešu** laikā no Līguma noslēgšanas dienas, bet ne vēlāk kā **līdz 2016.gada 20.decembrim**, iesniedzot ar Pasūtītāju un ieinteresētajām personām saskaņotu Būvprojektu, t.sk. pozitīvu ekspertīzes slēdzienu un saņemtu Būvvaldes atzīmi par projektēšanas nosacījumu izpildi.
	4. Autoruzraudzības uzsākšanas diena ir darba diena, kad objekts “Ēkas Kr.Barona ielā 50 pārbūve un teritorijas labiekārtošana” nodots būvdarbu izpildītājam darba izpildei, bet autoruzraudzības izpildes termiņš ir brīdis, kad būve ir pieņemta ekspluatācijā saskaņā ar spēkā esošajiem Latvijas Republikas normatīvajiem aktiem.
5. **Apakšuzņēmēji**
	1. Izpildītājs atbild par apakšuzņēmēju darbu.
	2. Pakalpojuma veikšanai Izpildītājs piesaista savā Piedāvājumā iepirkumam minētos apakšuzņēmējus.
	3. Apakšuzņēmēju maiņa jāsaskaņo ar Projekta vadītāju. Piedāvāto apakšuzņēmēju kvalifikācijai ir jābūt līdzvērtīgai vai augstākai, nekā sākotnēji piedāvātajiem apakšuzņēmējiem un tiem jābūt atbilstošiem Publisko iepirkumu likumam.
6. **Maksājumu kārtība un dokumenti**
	1. Pasūtītājs veic apmaksu par Pakalpojumu, kas veikts atbilstošā kvalitātē saskaņā ar Līgumu, Līguma pielikumiem, spēkā esošajiem Latvijas Republikas normatīvajiem aktiem un pieņemts ar Pušu parakstītu nodošanas – pieņemšanas aktu.
	2. Samaksu par Būvprojektu Pasūtītājs veic:
		1. **30% (trīsdesmit procentu) apmērā** no summas pēc Tehniskās specifikācijas 2.3.1.punktā noteiktās dokumentācijas iesniegšanas Pasūtītājam (būvprojekta 1.posms);
		2. **70% (septiņdesmit procentu) apmērā** no summas pēc ar Pasūtītāju un ieinteresētajām personām saskaņota būvprojekta, t.sk. pozitīva ekspertīzes slēdziena un saņemtas Būvvaldes atzīmes par projektēšanas nosacījumu izpildi, iesniegšanas Pasūtītājam (būvprojekta 2.posms).
	3. Samaksu par autoruzraudzību objektam “Ēkas Kr.Barona ielā 50 pārbūve un teritorijas labiekārtošana” Pasūtītājs veic pilnā apmērā no šai Pakalpojuma daļai paredzētās Līgumcenas maksas t.i. 3 025.00 euro (trīs tūkstoši divdesmit pieci euro un 00 centi), pēc būvdarbu pabeigšanas, pieņemšanas – nodošanas akta parakstīšanas un Izpildītāja rēķina saņemšanas.
	4. Par paveikto Pakalpojumu Izpildītājs iesniedz Projekta vadītājam pieņemšanas – nodošanas aktu 2 (divos)eksemplāros un rēķinu.
	5. Rēķinos norāda šādus Pasūtītāja rekvizītus:

|  |  |
| --- | --- |
| **Maksātājs** | **Jelgavas pilsētas dome** |
| Reģistrācijas Nr. | 90000042516 |
| Adrese | Lielā iela 11, Jelgava, LV-3001 |
| Bankas nosaukums | AS SEB Banka |
| Bankas kods | UNLALV2X |
| Bankas konta Nr. | LV 44 UNLA 0008 0101 30906 |

* 1. Par pabeigtu Būvprojektu uzskatāms Būvprojekts, kas ir saskaņots, par ko ir saņemts pozitīvs ekspertīzes atzinums un atzinums no Būvvaldes par projektēšanas nosacījumu izpildi, un Pasūtītājam iesniegta Tehniskās specifikācijas Projektēšanas uzdevuma 2.7.punktā norādītā dokumentācija noteiktā apjomā un formā.
	2. Visus maksājumus veic ar pārskaitījumu 10 (desmit) darba dienu laikā no brīža, kad Projekta vadītājs ir saņēmis atbilstoši normatīvajiem aktiem sagatavotus samaksas dokumentus. Samaksu par Pakalpojuma izpildi Pasūtītājs pārskaita uz Izpildītāja kontu.
	3. Līgumsodu un zaudējumus Izpildītājs atmaksā Pasūtītājam, vai Pasūtītājs atskaita no Izpildītājam paredzētā maksājuma. Ja starp Pusēm ir strīds par līgumsoda un zaudējumu apmēru un pamatotību, tad tas izšķirams tiesā, attiecīgai pusei iesniedzot atbilstošu prasību saskaņā ar normatīvajiem aktiem.
1. **Pakalpojuma kvalitāte un līgumsods**
	1. Pakalpojuma izpildes, Būvprojekta realizācijas – būvdarbu un būves ekspluatācijas laikā konstatētās Izpildītāja kļūdas un trūkumi – kas bija paredzami Būvprojekta izstrādes laikā un Izpildītājam tika sniegta pilnīga informācija par objektu, Izpildītāja sagatavotajos dokumentos, Izpildītajam jālabo uz sava rēķina. Ja Izpildītājs noteiktajā termiņā neveic prasītos labojumus, Pasūtītājam ir tiesības labošanu uzdot citai personai, un Izpildītājam ir jāsedz šo labojumu izmaksas, kas tiek noteiktas atbilstoši šī Līguma summas izcenojumiem.
	2. Pēc Pasūtītāja pieprasījuma Izpildītājs maksā līgumsodu par Līguma 5.punktā noteikto nosacījumu neievērošanu 0,1% (nule komats viens procents) no Līguma 2.2.1.punktā vai 2.2.2.punktā noteiktās Līgumcenas maksas par katru nokavēto dienu, bet ne vairāk kā 10% (desmit procenti) no Līgumcenas maksas attiecīgajai Pakalpojuma daļai.
	3. Līgumsoda samaksa neatbrīvo Izpildītāju no atbildības par Pakalpojuma izpildi.
	4. Pēc Izpildītāja pieprasījuma Pasūtītājs maksā līgumsodu par Izpildītājam pienākošos maksājumu neveikšanu Līgumā noteiktajā kārtībā, 0,1% (nulle komats viens procents) no laikā nesamaksātās summas, par katru nokavēto maksājuma dienu, bet ne vairāk kā 10% no laikā nesamaksātās summas.
	5. Izbeidzot Līgumu pēc vienas Puses iniciatīvas, kas ir saistītas ar otras Puses līgumsaistību neizpildi vai nepienācīgu izpildi, no vainīgās Puses tiek piedzīts līgumsods 10% (desmit procenti) apmērā no Līgumcenas maksas par neizpildīto un nepienācīgi izpildīto Pakalpojuma daļu.
2. **Zaudējumu atlīdzība**
	1. Izpildītajam ir tiesības prasīt zaudējumu atlīdzību gadījumos, ja:
		1. Pasūtītājs nepamatoti nesaskaņo speciālistu un/vai apakšuzņēmēju maiņu;
		2. Citos gadījumos, kad Pasūtītāja vainas dēļ Izpildītājam ir radušies zaudējumi vai kavējums.
	2. Pasūtītājam ir tiesības saņemt zaudējumu atlīdzību gadījumos, ja:
		1. Izpildītājs Pasūtītāja norādītajā termiņā nav novērsis pakalpojuma izpildē atklātās kļūdas un trūkumus un nenovērš tos 10 (desmit) darba dienu laikā pēc brīdinājuma saņemšanas dienas, ja vien tam nav pamatots iemesls;
		2. Citos gadījumos, kad Izpildītāja vainas dēļ Pasūtītājam ir radušies zaudējumi.
	3. Puses savlaicīgi brīdina viena otru par zaudējumus radošu gadījumu iestāšanos, lai varētu pretendēt uz zaudējumu atlīdzības saņemšanu.
3. **Līguma grozīšana**
	1. Ja pēc Līguma noslēgšanas datuma spēkā esošajos normatīvajos aktos tiek izdarīti grozījumi, kas pazemina vai paaugstina Izpildītāja veiktās Pakalpojuma izmaksas, un šādi grozījumi nav atspoguļoti Līgumcenā, tad, pēc abu Pušu savstarpējas vienošanās, tiek grozīta Līgumcena.
	2. Līgumcena var tikt grozīta, ja puses vienojas grozīt Līguma 1.pielikumu “Tehniskā specifikācija”, un tas ietekmē Izpildītāja izdevumus.
	3. Termiņš pakalpojuma pabeigšanai tiek noteikts Līgumā, bet ja tas tiek pagarināts, tad tiek noslēgta papildus vienošanās pie Līguma.
	4. Līguma grozījumi izdarāmi rakstveidā un tos paraksta abas Puses.
	5. Pakalpojuma izpildes laiks tiek atbilstoši pagarināts, ja:
		1. Pasūtītājs kavē vai aptur pakalpojuma veikšanu, no Izpildītāja neatkarīgu iemeslu dēļ;
		2. Pakalpojuma veikšanu kavē Līguma 1.pielikuma “Tehniskā specifikācija” grozījumi, kas nav Izpildītāja radīti;
		3. Arhitektoniski mākslinieciskās izpētes veikšanas laikā atklāsies specifiski apstākļi, kas ietekmē Līguma izpildi;
		4. Pakalpojuma izpildes termiņu kavē no Izpildītāja un Pasūtītāja neatkarīgi apstākļi.
4. **Līguma darbības izbeigšana**
	1. Izpildītājam ir tiesības prasīt izbeigt Līguma darbību, ja Pasūtītājs neveic maksājumus un līgumsods sasniedz 10% (desmit procenti) no Līguma 2.2.1.punktā vai 2.2.2.punktā noteiktās Līgumcenas maksas;
	2. Pasūtītājam ir tiesības prasīt izbeigt Līguma darbību, ja:
		1. Līgumā paredzētā dokumentācija netiek iesniegta 10 (desmit) dienu laikā pēc noteiktā iesniegšanas termiņa, vai arī, ja Pasūtītāja noteiktajā atbilstošā un samērīgā termiņā Izpildītājs nav izlabojis kļūdas un trūkumus;
		2. Izpildītāja līgumsods sasniedzis 10% (desmit procenti) no Līguma 2.2.1.punktā vai 2.2.2.punktā noteiktās Līgumcenas maksas;
		3. ir pasludināts Izpildītāja maksātnespējas process, apturēta vai pārtraukta tā saimnieciskā darbība, vai tiek konstatēts, ka līdz Līguma izpildes beigu termiņam Izpildītājs būs likvidēts.
	3. abpusēji rakstiski vienojoties, Puses var izbeigt Līgumu kāda cita iemesla dēļ.
	4. Gadījumā, ja kāda no Pusēm konstatē, ka ir iestājies kāds no pamatiem Līguma izbeigšanai, tā nosūta attiecīgu rakstveida paziņojumu otrai Līguma Pusei, norādot tās izdarītos pārkāpumus un Līguma izbeigšanas kārtību un laiku.
5. **Autortiesības**
	1. Pakalpojuma izpildes rezultātā izstrādātie materiāli ir Pasūtītāja īpašums, ja Pasūtītājs ir izpildījis ar šo Līgumu uzņemtās saistības.
	2. Pasūtītājam ir tiesības mainīt, pārstrādāt, dalīt daļās un publicēt Izpildītāja iesniegtos materiālus bez Izpildītāja atļaujas, ja Pasūtītājs ir izpildījis visas ar šo Līgumu uzņemtās saistības.
6. **Nepārvarama vara**
	1. Puses neatbild par Līgumā noteikto saistību neizpildi vai nepienācīgu izpildi, ja tā saistīta ar nepārvaramas varas radītiem apstākļiem. Nepārvarama vara ir tādi ārkārtēji apstākļi, kurus Puses nevarēja paredzēt vai novērst, tai skaitā, dabas katastrofas, ugunsgrēki, karadarbība, masu nekārtības, streiki un citi apstākļi, kas nav pakļauti pušu saprātīgai kontrolei.
	2. Pusei, kura ir cietusi no nepārvaramas varas, ir pienākums nekavējoties rakstveidā informēt otru Pusi. Ja Līguma turpmāka izpilde nav iespējama, Puses sastāda Projektēšanas nodošanas – pieņemšanas aktu un Izpildītājs saņem samaksu par visu līdz tam kvalitatīvi paveikto Pakalpojuma daļu.
7. **Strīdu risināšana**

Strīdus risina sarunu ceļā, bet, ja Puses 30 (trīsdesmit) dienu laikā nepanāk vienošanos, tad strīdus izskata Latvijas Republikas tiesā saskaņā ar Latvijas Republikas normatīvajiem aktiem.

1. **Papildus noteikumi**
	1. Pasūtītājs par Projekta vadītāju Līguma darbības laikā nozīmē Attīstības un pilsētplānošanas pārvaldes vadītāju Gunitu Osīti, mobilais tālrunis 29196461, e-pasts: Gunita.Osite@dome.jelgava.lv. Projekta vadītājs ir pilnvarots pārstāvēt Pasūtītāju: pieņemt lēmumus, dot rīkojumus un saskaņojumus Līgumā paredzētajos gadījumos.
	2. Izpildītājs par pilnvaroto personu Līguma darbības laikā nozīmē projektu vadītāju Anci Bērziņu, tālrunis 26122838, e-pasts: ance.berzina@livland.lv .
	3. Visa veida paziņojumiem, rīkojumiem, apstiprinājumiem, apliecinājumiem, saskaņojumiem un lēmumiem, kas jāizdod saskaņā ar Līgumu, jābūt izdotiem rakstveidā.
	4. Visi Līguma pielikumi pēc Līguma abpusējas parakstīšanas kļūst par tā neatņemamu sastāvdaļu un ir grozāmi tikai rakstveidā un pēc abpusējas saskaņošanas. Nekādi mutiski papildinājumi un vienošanās netiek uzskatīti par Līguma sastāvdaļu.
	5. Jautājumi, kas nav atrunāti Līgumā, tiek risināti saskaņā ar Latvijas Republikas spēkā esošiem normatīviem aktiem.
	6. Līgums ir saistošs Pušu tiesību un saistību pārņēmējiem.
	7. Pušu pienākums ir 5 (piecu) darba dienu laikā brīdināt otru Pusi par gaidāmo reorganizāciju vai likvidāciju, kā arī nekavējoties informēt par izmaiņām rekvizītos, statusā vai citā būtiskā informācijā, kas var ietekmēt Līguma pienācīgu izpildi, kā arī, ja tiek ierosināta lieta par atzīšanu par maksātnespējīgu. Puses uzņemas pilnu atbildību par šī pienākuma savlaicīgu nepildīšanu.
	8. Lai nodrošinātu Būvprojekta autentisku realizāciju dabā, pirms objekta nodošanas būvdarbu izpildītājam darba izpildei, saskaņā ar iepirkuma rezultātiem un Izpildītāja iesniegto piedāvājumu iepirkumam, pēc Pasūtītāja pieprasījuma Izpildītājam ir pienākums slēgt papildus vienošanos par autoruzraudzības veikšanu objektam “Ēkas Kr.Barona ielā 50 pārbūve teritorijas labiekārtošana” saskaņā ar izstrādāto un saskaņoto Būvprojektu.
	9. Līgums sastādīts latviešu valodā 2 eksemplāros uz 7 (septiņām) lapām katrs, pa vienam līguma eksemplāram katrai Pusei, un tam pievienoti 2 (divi) pielikumi.

Pielikumā:

1. pielikums: Tehniskā specifikācija uz 5 lapām;
2. pielikums: Izpildītāja iesniegtā Piedāvājuma kopija iepirkumam uz 28 lapām.

**PUŠU REKVIZĪTI UN PARAKSTI**

|  |  |  |
| --- | --- | --- |
|  | **PASŪTĪTĀJS** | **IZPILDĪTĀJS** |
|  | **Jelgavas pilsētas dome** | **SIA “Livland Group”** |
| Reģistrācijas Nr.  | 90000042516 | 40103754794 |
| Adrese | Lielā iela 11, Jelgava | Baznīcas iela 31-8, Rīga, LV-1010 |
| Bankas nosaukums | AS SEB Banka | Citadele banka  |
| Bankas kods | UNLALV2X | PARXLV22 |
| Bankas konta Nr. | LV44 UNLA 0008 0101 3090 6 | LV11PARX0016104250001 |

**Pašvaldības izpilddirektores p.i. Valdes loceklis**

I.Meija \_\_\_\_\_\_\_\_\_\_\_\_\_\_\_\_ R.Krūgaļaužs

z.v. z.v.